**SJEKKLISTE FOR STILLINGSUTLYSNING TIL LÆRLINGER**

En lærlingstilling kan lyses ut som andre ordinære stillinger. Husk på at lærlinger er unntatt kravet om utlysning og innstilling. Likevel kan en stillingsutlysning bidra til at dere får inn flere gode søknader.

En utlysning for en lærlingstilling trenger ikke være omfattende. Under får du tips til hva du må tenke på.

Språket i stillingsutlysningen:

* Lærlingene er ofte unge. Utlysningen bør være kortfattet
* Bruk så enkelt språk som mulig, med korte setninger
* Hvis mulig, er det en fordel å tilpasse språket i den overordnede teksten om virksomheten i annonsen mot elever

Dette kan du legge inn som kvalifikasjonskrav:

* Riktig utdanningsløp, hvis dere ønsker dette
* Datakunnskaper, som for eksempel Word, Excel og Power Point

Dette kan du legge til som ønskede kvalifikasjoner:

* Egenskaper, som «Liker å samarbeide med andre», «Tar initiativ» m.m
* Faglige interesser, som for eksempel «interesse for tall og økonomi» om lærlingen skal være mest i en økonomiavdeling, eller «kjenner til Instagram», om lærlingen skal jobbe mest i en kommunikasjonsavdeling

**Om du ikke får nok søkere på stillingsutlysningen**

* Ta kontakt med OK stat eller et annet opplæringskontor. De kan videreformidle søkere til deg
* Opplæringskontoret kan sende deg Vigo-lister
* Opplæringskontoret har også gode kontaktpersoner i fylkeskommunene og med lærere som kan videreformidle kandidater
* Gjennomfør speedintervju på en skole
* Vurder andre kandidater. Les mer om andre lærlingordninger her